Skrywer-spreker, ekonoom by FNB sake-ontbyt | News24
Skrywer-spreker, ekonoom by FNB sake-ontbyt
LINKS: Myan Subrayan is ’n spreker, skrywer, besigheidsadviseur en werk ook met elite sportsmanne en professionele spanne as lewensafrigter en motiveerder. REGS:: Hoof van inligting en bemarking by FNB se afdeling vir landbousake Dawie Maree.
DIE Gamtoos Sitrus Ekspo skop Saterdagoggend, 26 Augustus met ’n ontbyt om 08:30 af.
Hoof van inligting en bemarking by FNB se afdeling vir landbousake Dawie Maree gaan ’n interessante blik in die ‘kristalbal’ bied oor wat in landbou verwag kan word.
Myan Subrayan, veelsydige spreker, skrywer, sake-adviseur en leefafrigter vir elite sportpersone en professionele sportspanne, gaan Saterdag sy hoop vir Suid-Afrika met gaste deel.
Subrayan is die geestelike begeleier van swem-ster Chad le Clos, Jannie de Beer, Pierre Spies en die Lions Rugbyspan. Hy skryf artikels vir die tydskrif, JOY!/JUIG!, en boeke het onder sy naam verskyn oor sport-ikone, soos onder andere, Chad le Clos, voormalige All Black-rugbyspeler Inga Tuigamala en Bafana Bafana se Delron Buckley.
Sy eerste Afrikaanse boek heet “‘n Boer maak ‘n plan … maar jy het ‘n Indiër nodig om dit te ver-koop”. Hierin deel hy op ’n humoristiese wyse ’n boodskap van hoop vir die land.
Hy het die boek geskryf na sy terugkeer na elf jaar in Nieu-Seeland. Hierin gee hy waardevolle en eerlike raad oor wat om te verwag as jy daaraan dink om te emigreer.
Die ontbyt en praatjie is op Saterdag om 08:30 by die ekspo. Kaartjies kos R150 per persoon en sluit ‘n heerlike in.